Mestská časť Košice – Staré Mesto, Hviezdoslavova č. 7, 040 34 Košice

V Y H O D N O T E N I E 

projektu  „Preventívny kurz pre deti MŠ  s nábehom na alergické a recidivujúce choroby dýchacích ciest“

Určené:		rokovaniu Miestneho zastupiteľstva mestskej časti Košice–Staré Mesto 
dňa 12.03.2012

Predkladá:		MUDr. Ján Valko, MPH
			predseda komisie sociálnej a zdravotnej MiZ MČ KE SM

Spracoval:		MUDr. Norbert Lukán, PhD.
			člen Komisie školstva, mládeže a športu

Návrh na uznesenie:

Miestne zastupiteľstvo mestskej časti Košice – Staré Mesto

b e r i e   n a   v e d o m i e

vyhodnotenie projektu  „Preventívny kurz pre deti MŠ  s nábehom na alergické a recidivujúce choroby dýchacích ciest“ v predloženom znení.

	

Vyhodnotenie projektu komisie sociálnej a zdravotnej Miestneho zastupiteľstva mestskej časti Košice -Staré Mesto

Preventívny kurz pre deti MŠ  s nábehom na alergické a recidivujúce choroby dýchacích ciest.

1.  Cieľ projektu

       Našim hlavným cieľom bolo aktívne bojovať proti zvyšujúcemu sa výskytu alergických chorôb u detí.  Projektom sme aspoň malou mierou prispeli k tomu, aby mladá generácia mohla prežívať plnohodnotnejší a zdravší život. Úspech projektu sa znásobuje faktom, že niektoré materské školy sa projektu zúčastňujú dlhodobo.

2. Názov a termín podujatia

         Projekt „Preventívne kurzy pre deti MŠ s nábehom na alergické a recidivujúce choroby dýchacích orgánov“ prebiehal v mesiaci november a december 2011 v priestoroch sauny SAN – VAN na Strojárenskej ulici v Košiciach, kurzu sa zúčastnila skupina vybraných detí z materskej školy Park Angelinum 7, Košice pod pedagogickým dozorom p. Terézie Leškaničovej. 
         
Kurz bol rozdelený do 4 cyklov / 16.11.2011, 23.11.2011, 30.11.2011 a 7.12.2011 / a bol realizovaný v dopoludňajších hodinách.

3. Účastníci podujatia

          Kurzu sa zúčastnilo 15  detí z rizikovej skupiny vo veku 4-6 rokov, na základe  výberu podľa zdravotného stavu z materskej školy Park Angelinum 7, Košice pod pedagogickým dozorom poslankyne Terézie Leškaničovej, zdravotný dozor zabezpečovala rehabilitačná sestra p. Natália Gallová.

1.	Adam Soliar
2.	Maximilián Wollgramm
3.	Klára Marcinčáková
4.	Oliver Jančok
5.	Daniel Pancurák
6.	Filip Urban
7.	Tamara Olejárová
8.	Natália Miklošová
9.	Samko Haščák
10.	Natan Hronský
11.	Gabriela Adamčová
12.	Alena Beneová
13.	Filip Hnát
14.	Alexandra Semivanová
15.	Viktória Hricová

4. Miesto konania  

	Projekt prebiehal v priestoroch sauny a bazéna SAN – VAN, Strojárenská ul., Košice.

5. Priebeh podujatia   
 
         Zdravotný kurz  prebiehali podľa štandardného programu: odborné vyšetrenia, nácvik techník, rehabilitačné cvičenia, plávanie, sauna.
	Kurz bol raz týždenne v dopoludňajších hodinách  v štyroch po sebe nasledujúcich týždňoch.

6. Finančné  vyhodnotenie
                                                                           
1.	 Prenájom sauny, bazéna 			300.- €
2.	Odmena pre rehabilitačnú sestru		  80.- €
3.	Cukrovinky pre deti				  50.- €

Na tento projekt bola vyčlenená finančná čiastka v rozpočte mestskej časti Košice – Staré Mesto na rok 2011 v objeme 1.000.- €,  čerpanie bolo 430.- €, úspora je 570.- €.

Spracoval: MUDr. Norbert Lukán, PhD. – člen komisie sociálnej a zdravotnej

Košice, december 2011